CELEX: E2016P0005
Language: mt
Date: 2016-03-22 00:00:00
Title: Talba għal Opinjoni Konsultattiva mill-Qorti tal-EFTA mill-Bord tal-Appell Norveġiż għal Drittijiet tal-Proprjetà Industrijali tat-22 ta’ Marzu 2016 fil-każ ta’ appell mill-Muniċipalità ta’ Oslo (Il-Kawża E-5/16)

26.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/17
            
         Talba għal Opinjoni Konsultattiva mill-Qorti tal-EFTA mill-Bord tal-Appell Norveġiż għal Drittijiet tal-Proprjetà Industrijali tat-22 ta’ Marzu 2016 fil-każ ta’ appell mill-Muniċipalità ta’ Oslo
   (Il-Kawża E-5/16)
   (2017/C 26/08)
   Saret talba lill-Qorti tal-EFTA bid-data tat-22 ta’ Marzu 2016 mill-Bord tal-Appell Norveġiż għal Drittijiet tal-Proprjetà Industrijali (Klagenemnda for industrielle rettigheter), li waslet fir-Reġistru tal-Qorti fl-31 ta’ Marzu 2016, għal Opinjoni Konsultattiva fil-każ ta’ appell mill-Muniċipalità ta’ Oslo dwar il-mistoqsijiet li ġejjin:
   
               1.
            
            
               Tista’ r-reġistrazzjoni ta’ trejdmark ta’ xogħlijiet bid-drittijiet tal-awtur, li l-perjodu ta’ protezzjoni tagħha jkun skada, taħt ċerti ċirkostanzi, tmur kontra l-projbizzjoni fl-Artikolu 3(1)(f) tad-Direttiva dwar it-Trejdmarks għar-reġistrazzjoni ta’ trejdmarks li jkunu kuntrarji għall-“ordni pubbliku jew għal … prinċipji aċċettati tal-moralità”?
            
         
               2.
            
            
               Jekk il-mistoqsija 1 titwieġeb fl-affermattiv, din ikollha impatt fuq il-valutazzjoni li x-xogħol bid-dritt tal-awtur ikun magħruf sew u ta’ valur kulturali kbir?
            
         
               3.
            
            
               Jekk il-mistoqsija 1 titwieġeb fl-affermattiv, jistgħu fatturi jew kriterji oħra minbarra dawk imsemmija fil-mistoqsija 2 ikollhom impatt fuq il-valutazzjoni, u, jekk iva, liema?
            
         
               4.
            
            
               L-Artikolu 3(1)(e) (iii) tad-Direttiva 2008/95/KE applikabbli għal rappreżentazzjonijiet bidimensjonali ta’ skulturi?
            
         
               5.
            
            
               L-Artikolu 3(1)(c) tad-Direttiva 2008/95/KE huwa applikabbli bħala awtorità legali għar-rifjut tat-trejdmarks li jkunu rappreżentazzjonijiet bidimensjonali jew tridimensjonali tal-forma jew tad-dehra tal-prodotti?
            
         
               6.
            
            
               Jekk il-mistoqsija 5 titwieġeb fl-affermattiv, l-Artikolu 3(1)(b) u (c) tad-Direttiva 2008/95/KE għandhom jiġu interpretati fis-sens li l-awtorità nazzjonali tar-reġistrazzjoni, fil-valutazzjoni ta’ trejdmarks li jikkonsistu f’rappreżentazzjonijiet bidimensjonali jew tridimensjonali tal-forma jew tad-dehra tal-prodotti, għandha tapplikaw il-kriterju ta’ verifika ta’ jekk il-forma inkwistjoni b’mod sinifikanti, titbiegħed min-norma jew mill-użanzi tas-settur tan-negozju, jew ir-raġunijiet għal rifjut jistgħu jkunu li tali trejdmark hija deskrittiva mill-għamla jew id-dehra ta’ prodotti?